Tatiana Maslany

Actores o Ganada yw **Tatiana Gabriele Maslany**  (ganwyd 22 Medi 1985). Mae'n adnabyddus am chwarae rannau lluosog yn y gyfres deledu ffuglennol-wyddonol, *Orphan Black* (2013–17), gafodd ei ddarlledu ar Space yng Nghanada ac BBC America yn yr UD. Am ei pherfformiadau yn *Orphan Black*, enillodd Maslany y Primetime Emmy Award (2016), y TCA Award (2013), dau Critics' Choice Television Awards (2013 a 2014), a phum Canadian Screen Awards (2014–18), yn ogystal â derbyn enwebiadau am Golden Globe Award a Screen Actors Guild Award. Maslany oedd yr actores gyntaf o Ganada mewn cyfres deledu o Ganada i ennill Gwobr Emmy o fewn categori dramatig allweddol.

Bu hefyd yn serennu mewn cyfresi teledu fel  *Heartland* (2008–10), *The Nativity* (2010), a *Being Erica* (2009–11). Yn 2013, enillodd y wobr ACTRA  am ei phortraead fel Claire yn y ffilm *Picture Day* a gwobr Phillip Borsos  am ei pherfformiad yn y ffilm *Cas and Dylan*. Mae ei ffilmiau nodedig eraill yn cynnwys *Diary of the Dead* (2007), *Eastern Promises* (2007), *The Vow* (2012), *Woman in Gold* (2015), a *Stronger* (2017).

## Bywyd cynnar 
Ganwyd Maslany yn Regina, Saskatchewan, yn ferch i Dan, saer, a Renate, cyfieithydd. Mae ganddi ddau frawd iau, Daniel (actor) a Michael. Mae ganddi hynafiaeth Awstriaidd, Almaenig, Pwylaidd, Romanaidd, ac Wcrenaidd. Aeth i Ysgol Elfennaidd 'ymdrochi Ffrengig', a cafodd ei dysgu yn Almaeneg gan ei mam cyn iddi ddysgu Saesneg. Ymhellach, roedd ei nain a'i thaid yn siarad Alaeneg iddi tra'n blentyn. Mae hefyd yn siarad Sbaeneg. Mae wedi bod yn dawnsio ers yn bedair oed, a dechreuodd yn y theatr gymunedol a sioeau cerdd yn naw oed.

## Gyrfa
### *Orphan Black* 
O 2013 i 2017, serenodd Maslany yng nghyfres wreiddiol y BBC America a Space- *Orphan Black*. Mae hi'n chwarae'r prif ran, Sarah Manning, yn ogystal â charfan o gloniau Sarah: Cosima Niehaus, Alison Hendrix, Helena, Rachel Duncan, Elizabeth Childs, Krystal Goderitch, Veera "M.K." Suominen, Katja Obinger, Jennifer Fitzsimmons and Tony Sawicki. Enillodd Maslany ddwy wobr Critics' Choice Television Awards ac un  TCA Award am ei rhan yn y gyfres. Yn ogystal, cafodd ei henwebu ar gyfer Golden Globe Award for Best Actress am y rhannau hyn, ond collodd i Robin Wright am ei ran yn *House of Cards*. Yn 2015, derbyniodd Maslany enwebiad am Wobr Emmy am ei pherfformiad, ond collodd i Viola Davis am ei rhan yn *How to Get Away with Murder*. Enwebwyd Maslany eto yn 2016 gan ennill y categori. Derbyniodd Maslany enwebiad am Y Brif Actores Orau mewn Cyfres Ddrama yn y  7th Critics' Choice Television Awards, ei thrydedd o enwebiadau gan y  'Broadcast Television Journalists Association'. Yn 2014, bu *The Guardian* yn canmol Maslany am ei pherfformiad yn y gyfres, gan ei alw'n "Olympic-level acting," gan ysgrifennu:"Maslany plays half a dozen different clones over season one, with who knows how many more promised for the imminent second season ... Delivering one creditable performance for a show is tough enough, but Maslany nails several here, often appearing in scenes as multiple versions interacting seamlessly. This is Olympic-level, endurance acting."

## Bywyd personol 
Mae Maslany wedi bod mewn perthynas â'r actor Cymreig Tom Cullen ers 2011. Fe wnaeth y ddau gyfarfod ym Mudapest tra'n ffilmio y gyfres fer  *World Without End ar gyfer Channel 4.* Maent yn byw ar hyn o bryd yn Los Angeles, Califfornia.

## Ffilmyddiaeth 
### Ffilm 
### Teledu 
## Cyfeiriadau 
Categori:Actorion ffilm o Ganada
Categori:Actorion teledu o Ganada
Categori:Genedigaethau 1985
Categori:Merched yr 20fed ganrif
Categori:Merched yr 21ain ganrif